**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **ALEXA ANDREI** pentru **SC DS SMITH PAPER ZĂRNEȘTI SRL**, cu sediul în jud. Brașov, oraș Zărnești, strada 13 Decembrie, nr. 18, înregistrată la APM Brașov cu nr. 1740 din 08.02.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 4683/04.04.2024, nr. 6253/10.05.2024, nr. 7883/11.06.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 04.06.2024, că proiectul **„Reabilitare gură evacuare existentă a canalului tip Culvert pentru deversarea apelor pluviale necontaminate în afluent”**, propus a fi realizat în jud. Brașov, oraș Zărnești, str. 13 Decembrie, nr. 18, amplasament identificat prin CF nr. 116460 Zărnești, nr. cad. 116460, CF nr. 117461 Zărnești, nr. cad. 117461, conform Certificatului de Urbanism nr. 670 din 24.10.2023, eliberat de Primăria Orașului Zărnești, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului,**Anexa nr. 2,** *la pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul orașului Zărnești, strada 13 Decembrie nr. 18, pe amplasamentul SC DS Smith Paper Zărnești SRL, identificat prin CF nr. 116460 Zărnești, nr. cad. 116460, CF nr. 117461 Zărnești, nr. cad. 117461.

Conform Planului Urbanistic General al orașului Zărnești, amplasamentul proiectului se află în intravilanul orașului Zărnești- UTR 6: funcțiunea predominantă este cea industrială, dar este prezentă și funcțiunea de locuit. Accesul pe amplasament se realizează din DN 73A (Brașov-Zărnești).

Vecinatăți :

* Nord – pârâul Bârsa, blocuri de locuințe și SC Buganis SRL;
* Sud – cale ferată și rutieră, SC Luțea SRL, SC Edoras SRL;
* Est – SC Rompetrol Downstream SRL;
* Vest – case și blocuri de locuit.

*Scopul investiției și elemente de corelare-coordonare:* prin proiect se propune construirea unui canal de evacuare tip Culvert pentru descărcarea apelor pluviale necontaminate, provenite de pe acoperișurile construcțiilor existente pe amplasamentul DS Smith Paper Zărnești SRL, în pârâul Bârsa, înlocuind astfel gura de evacuare E1 existentă.

*Situaţia existentă:* la punctul de lucru din jud. Brașov, oraș Zărnești, str. 13 Decembrie nr. 18, SC DS Smith Paper Zărnești SRL, desfăşoară activitatea conform cod CAEN rev. 2: 1712- fabricarea hârtiei și cartonului*,* reglementată de A.P.M. Braşov prin Autorizaţia Integrată de Mediu BV 1 din data de 09.02.2021, revizuită în data de 06.12.2021, revizuită în data de 03.03.2023, modificată prin Decizia nr. 49M/08.12.2023, emisă de APM Brașov.

Categoria de activitate, conform Legii nr. 278/2013 privind emisiile industriale, cu modificările și completările ulterioare, se încadrează în Anexa nr. 1, pct. 6.1.b) "Producerea în instalaţii industriale de hârtie sau carton, cu o capacitate de producţie de peste 20 t/zi" și pct. 1.1.) "Arderea combustibililor în instalaţii cu o putere termică totală egală sau mai mare de 50 MW".

Conform autorizației integrate de mediu, capacitatea de producție a instalaƫiei industriale IED este următoarea:

|  |  |  |
| --- | --- | --- |
| Activitate IED | Capacitate maximă proiectată a instalatiei | UM |
| 6.1. Producerea în instalații industriale de:  b) hârtie sau carton, cu o capacitate de producţie de peste 20 t/zi | 1000  350000 | tone/zi  tone/an |
| 1.1. Arderea combustibililor în instalaţii cu o putere termică totală egală sau mai mare de 50 MW | Centrala Termică 1  Cazan de abur - LOOS1 – 18  Cazan de abur - LOOS2 – 15,3  Centrala Termică 2  Cazan de abur - LOOS3 – 15,3  Cazan de abur - LOOS3 – 15,3 | MW |

Pe amplasamentul SC DS Smith Paper Zărnești S.R.L., apele pluviale, convențional curate, provenite de pe acoperișurile construcțiilor, sunt colectate prin rețele de canalizare și descărcate direct în emisar, pârâul Bârsa, prin gurile de evacuare E1 și E3.

*Situaţia propusă*: Proiectul propune realizarea următoarelor lucrări:

A) Construire canal de evacuare tip Culvert, mal drept pârâu Bârsa, pentru descărcarea apelor pluviale necontaminate (convențional curate), provenite de pe acoperișurile construcțiilor, după cum urmează:

- pozare conductă din țeavă corugată HDPE Dn 700 mm pe un pat de nisip de 20 cm la cota 690,14 mdMN (la o adâncime față de zidul de sprijin existent al malului drept de 3,00 m);

Coordonate STEREO 70 canal evacuare tip Culvert: X= 525740,00; Y= 451838,13.

- montare clapetă antiretur pe conducta din țeavă corugată HDPE Dn 700 mm;

- realizare radier din beton armat clasa C30/37 la cota de 689,89 mdMN ( la o adâncime față de cota inferioară a conductei de 0,25 m). Radierul va avea o pantă de 2% pe o lungime de 2 m de la zidul de sprijin.

Etanșarea trecerii prin zidul de sprijin se va executa astfel:

* se vor curața cu apă sub presiune depunerile organice de pe conductă;
* se va amorsa suprafața expusă a betonului din jurul conductei, iar interfața dintre beton și conductă se va etanșa cu beton de subturnare, cu contracții reduse.

b) Sigilarea (blindarea) gurii de evacuare ape pluviale convențional curate E1, după cum urmează:

- conducta se va tăia la fața peretelui de retenție existent;

- se va cofra la exteriorul peretelui cu păstrarea unui spațiu liber/pâlnie de turnare la partea superioară;

- se va betona gura conductei cu beton C30/37, cu umplerea pâlniei;

- se va decofra și sparge betonul în exces de la partea superioară.

**Materiile prime, energia și combustibilii utilizați, cu modul de asigurare a acestora**

In perioada de execuţie:

• *Materii prime*:

* beton armat clasa C30/30 – 3 mc;
* fier beton BST500S- 400 kg;

• *Combustibili:* motorină pentru funcţionarea utilajelor, echipamentelor şi mijloacelor de transport materiale de construcţii şi echipamente tehnologice. Alimentarea cu carburanți a utilajelor folosite în etapa de construire se va face în exteriorul amplasamentului, în puncte de alimentare special destinate.

In perioada de funcţionare: în etapa de funcționare nu se vor consuma resurse, energie și apă, prin noua gura de evacuare HDPE Dn 700 mm în pârâul Bârsa, realizându-se evacuarea apelor pluviale convențional curate.

**Organizarea de șantier:**

Locația se va alege astfel încât distanța de deplasare a utilajelor între organizarea de șantier și punctul în care se realizează lucrările de reabilitare propuse să fie minimă, accesul să fie facil și suficient, suprafața de teren neprotejat să fie cât mai mică (se va opta pentru zone de trafic) și să nu fie în zona respectivă cămine de canalizare care ar putea fi colectoarele directe ale unor eventuale scurgeri lichide. Amenajarea organizării de șantier va presupune: alocarea unei zone de parcare utilaje, autovehicule de transport, alte echipamente necesare si delimitarea unei zone de depozitare materiale de construcție necesare.

In vederea executării lucrărilor prevăzute în proiect, constructorul trebuie să cunoască prevederile tuturor documentaţiilor, legilor şi actelor normative în vigoare care se referă la sănătatea şi securitatea muncii, PSI. Periodic se vor face instructaje la locul de muncă privind protecţia muncii.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare. Betonul necesar execuției lucrărilor se va aduce de la o stație de betoane cu care are contract constructorul, aprovizionarea fiind planificată de către beneficiar şi constructorul contractat în consens.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în spații special amenajate, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără deșeuri rezultate din construcție. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

La finalizarea lucrărilor propuse prin proiect, perimetrul implicat va fi supus unui proces de reabilitare, ce va viza ameliorarea zonelor afectate, dacă va fi cazul:

* se vor realiza lucrările de amenajare adecvate, în funcție de caracteristicile zonei afectate astfel încât să fie limitat impactul asupra acestora;
* se vor realiza lucrări de renaturare și reabilitare a zonelor afectate în urma eroziunilor cauzate de ploi sau vânt.

***b) cumularea cu alte proiecte existente și/sau aprobate*:** societatea deține Autorizaţia Integrată de Mediu BV 01 din 09.02.2021, revizuită în data de 06.12.2021, revizuită în data de 03.03.2023, modificată prin Decizia nr. 49M/08.12.2023, emisă de APM Brașov, pentru activitatea conform cod CAEN rev. 2: 1712- fabricarea hârtiei și cartonului. Prezentul proiect este în concordanță cu proiectul "Reabilitare cămine și conducte de canalizare din incinta DS Smith Paper Zărnești SRL", pentru care APM Brașov a emis Decizia Etapei de Încadrare nr. 127/04.06.2021, conform căreia:

* a fost construită rețeaua de canalizare ape pluviale de pe drumuri și parcări pe care sunt montate separatoare de nămol și hidrocarburi;
* a fost construită rețeaua de conducte de colectare a apelor pluviale de pe acoperișuri din care apele convențional curate vor fi evacuate în pârâul Bârsa;
* a fost construită rețeaua de conducte de colectare a apelor uzate tehnologice, rețeaua de conducte de colectare a apelor pluviale de pe platformele de depozitare și rețeaua de conducte de colectare a apelor uzate menajere din care apele vor fi dirijate în stația de epurare.

După implementarea proiectului "Reabilitare gură de evacuare existentă a canalului tip Culvert pentru deversarea apelor pluviale necontaminate în afluent”, gura de evacuare E1 în pârâul Bârsa va fi anulată, iar apele pluviale convențional curate, se vor evacua în pârâul Bârsa prin noua conductă de evacuare tip țeavă corugată HDPE Dn 700 mm.

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deşeuri generate în perioada de execuție:

- deșeuri municipale amestecate, cod: 20 03 01, vor fi eliminate la un depozit ecologic autorizat;

- deșeuri de ambalaje hârtie și carton, cod 15 01 01, vor fi valorificate prin societăți autorizate;

- deșeuri de ambalaje de materiale plastice, cod 15 01 02, vor fi valorificate prin societăți autorizate;

- Deșeurile din construcție: cod 17 05 04 – pământ şi pietre, altele decât cele specificate la 17 05 03 și cod 17 01 01 – beton, vor fi valorificate prin societăți autorizate.

Substanțele și preparatele chimice periculoase utilizate și/sau produse;

*In perioada de construcție* se va utiliza motorină pentru transportul echipamentelor şi mijloacelor de transport implicate în realizarea proiectului.

***e) poluarea și alte efecte negative:***

**- protecția calității apelor**:

Sursele de poluanți pentru ape, locul de evacuare sau emisarul

În perioada de execuție a lucrărilor sursele de poluanţi pentru acviferul freatic sunt reprezentate de scurgerile accidentale de carburanți provenite de la utilajele, echipamentele și mijloacele de transport utilizate.

Stațiile și instalațiile de epurare sau de preepurare a apelor uzate prevăzute:

*In perioada de execuţie* a lucrărilor se vor lua următoarele măsuri:

- întreținerea utilajelor și echipamentelor utilizate se va face numai de către personal autorizat;

- alimentarea cu combustibil și reparațiile curente se vor efectua numai în cadrul societăților de profil, autorizate.

În perioada de funcționare:

Apele pluviale convențional curate, provenite de pe acoperișul construcțiilor existente pe amplasamentul DS Smith Paper Zărnești SRL, ce se vor descărca în pârâul Bârsa prin noua gură de evacuare proiectată se vor încadra în limitele maxim admise conform HG nr. 188/2002, modificat și completat cu HG nr. 352/2005, după cum urmează:

| Loc de prelevare | Natura apei | Indicatori de calitate | UM | Valori limită maxim admise |
| --- | --- | --- | --- | --- |
| Gura de evacuare  E1  Emisar: pârâul Bârsa | Ape pluviale  convențional curate | CBO5 | mg O2/l | 20 |
| CCO-Cr | mg O2/l | 40 |
| Materii in suspensie | mg/l | 35 |
| Substante extractibile | mg/l | 20 |
| Produse petroliere | mg/l | 2 |
| Reziuu filtrat la 1050 C | mg/l | 1000 |
| pH | upH | 6,5 – 8,5 |

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de realizare a lucrărilor, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- emisii de pulberi sub forma de particule în suspensie și praf rezultate în lucrărilor de demolare, precum și cele provenite din timpul lucrărilor de încărcare/transport a deșeurilor rezultate din demolare.

Aceste surse au un caracter temporar, numai pe timpul realizărilor lucrărilor.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

- pentru a evita cumulul de praf, se recomandă stropirea cu apă pe porțiuni a construcției în timpul procesului de demolare;

- eliminarea deșeurilor rezultate în mod periodic prin contract cu firmă specializată.

Valorile poluanților atmosferici trebuie să fie în conformitate cu legislația în vigoare (Legea nr. 104/2011 privind calitatea aerului înconjurător, actualizată, cu modificările și completările ulterioare și STAS 12574/87).

**- protecția împotriva zgomotului și vibrațiilor**:

Sursele de zgomot și de vibrații:

Sursele de zgomot, în etapa de execuţie a lucrărilor sunt reprezentate de organizarea de șantier, utilaje/echipamente şi mijloacele de transport folosite. Aceste surse au un caracter temporar. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Se va respecta cu stricteţe programul de lucru aprobat pentru a nu deranja vecinătăţile. Impactul zgomotului în timpul realizării proiectului va fi redus şi local.

Se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar lucrărilor de demolare;

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor valorifca prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

În timpul execuției lucrărilor nu există surse de poluare care să aibă un impact semnificativ asupra solului și subsolului.

În perioada execuției lucrărilor se impune:

* se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția așezărilor umane și a altor obiective de interes public**: proiectul propus nu produce impact asupra populației.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident. Amplasamentul nu intră sub incidenţa Legii nr. 59/2016 privind controlul asupra pericolelor de accident major în care sunt implicate substanțe periculoase, cu modificările și completările ulterioare.

**g) *riscurile pentru sănătatea umană*:** se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectului:*** intravilanul orașului Zărnești, str. 13 Decembrie nr. 18, amplasament DS Smith Paper Zărnești SRL.

***a) utilizarea actuala și aprobata a terenurilor:***

Imobilul este situat in intravilanul orașului Zărnești, cu folosinta actuală: fabrică de hârtie și carton, conform CF nr. 117461 Zărnești, nr. cad. 117461, CF nr. 117460 Zărnești, nr. cad. 117460, destinația conform documentației de urbanism din 2001, faza PUG, aprobată cu HCL nr. 133/2002, nr. 241/2012, nr. 288/04.10.2018, la data prezentei: funcțiunea predominantă este cea industrială, dar este prezentă și funcțiunea de locuit, în conformitate cu Certificatul de Urbanism nr. 670 din 24.10.2023, eliberat de Primăria Orașului Zărnești.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** Vor fi luate toate măsurile în vederea limitării generării de praf și zgomot, de către prestatorul lucrărilor de demolare care va avea în vedere ca utilajele si mijloacele de transport utilizate să fie corespunzătoare din punct de vedere tehnic și să nu genereze noxe peste limitele admise.

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată–*** nu este cazul;

***b) natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *–*societatea deține Autorizaţia Integrată de Mediu BV 01 din 09.02.2021, revizuită în data de 06.12.2021, revizuită în data de 03.03.2023, modificată prin Decizia nr. 49M/08.12.2023, emisă de APM Brașov, pentru activitatea conform cod CAEN rev. 2: 1712- fabricarea hârtiei și cartonului.

Pe amplasamentul fabricii se află în derulare lucrările aferente proiectului "Reabilitare cămine și conducte de canalizare din incinta DS Smith Paper Zărnești SRL"*,* pentru care s-a obținut autorizația de construire nr. .

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul propus **nu intra** sub incidenta OUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **intră** sub incidenţa art. 48 si art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodărire a Apelor nr. din, de către SGA Brașov.

**Măsurile și condițiile de realizare a proiectului în conformitate cu Avizul de Gospodărire a** Apelor nr. din , emis de SGA Brașov:

1. Se vor respecta prevederile din documentaţia tehnică înaintată spre avizare precum şi condiţiile din Certificatul de Urbanism
2. Orice modificare de soluție față de cea avizată duce la obținerea unui nou aviz de gospodărire a apelor, în caz contrar avizul emis este considerat nul.
3. Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului nr. 828/2019, Anexa 1, Cap.II. Procedura de emitere a avizului de gospodărire a apelor – art. 9(6).
4. Beneficiarul are obligaţia, conform Legii Apelor nr. 107/1996, cu modificările şi completările ulterioare, să anunţe la S.G.A. Braşov, data începerii lucrărilor, cu cel puţin 10 (zece) zile înaintea începerii acestora.
5. La finalizarea lucrărilor, beneficiarul este obligat să prezinte la S.G.A. Braşov documentaţia tehnică de fundamentare, în vederea obţinerii Autorizaţiei de Gospodărire a Apelor Modificatoare, conform Ordinului M.M.A.P. nr. 3147/2023. Documentaţia tehnică se va întocmi de firme atestate M.M.A.P., conform legislaţiei în vigoare.
6. Se interzice evacuarea de ape uzate neepurate sau insuficient epurate în apele de suprafaţă, pe sol sau acviferul freatic, atât pe perioada executării construcţiilor, cât şi după punerea în funcţiune a acestora.
7. Se interzice depozitarea/aruncarea deșeurilor de orice fel pe malurile cursurilor de apă sau în albia acestora.
8. Orice poluare accidentală produsă de beneficiar va fi anunțată în timp util la dispecerat S.G.A. Brașov, telefon 0268/414.567; se vor lua măsuri operative de stopare, eliminare a cauzelor ce au produs-o şi pentru înlăturarea efectelor acesteia.

**Condițiile de realizare a proiectului:**

1. Se vor respecta prevederile OUG nr. 195/2005,privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
11. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
12. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor, cât și după aceasta;
13. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
14. În vederea menținerii calității aerului, în parametrii optimi pentru pulberi, în zona amplasamentului, în perioada realizării lucrărilor, se vor respecta următoarele condiții:
    * utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
    * minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
    * se vor lua măsuri de acoperire, îngradire, închidere a spațiilor temporare de stocare deșeuri provenite din demolări, pentru prevenirea împraștierii cauzată de vânt;
    * curățarea/spălarea vehiculelor care ies de pe șantier;
    * oprirea motoarelor tuturor vehiculelor aflate în staționare, în zona șantierului;
15. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va încadra în limitele impuse de SR 10.009/2017;

1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile OUG nr.195/2005 privind Protecția Mediului, aprobată cu modificări și completări prin Legea nr.265/2006, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

Conform art. 21, alin.(4) din OUG nr. 195/2005 privind Protecția Mediului, aprobată cu modificări și completări prin Legea nr.265/2006, cu modificările și completările ulterioare, ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de constatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține revizuirea autorizației integrate de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**SEF SERVICIU A.A.A., ȘEF BIROU C.F.M.,**

**Liliana Cristina COPACEA Daniel BORDEI**

**ÎNTOCMIT: ÎNTOCMIT:**

**Consilier Adriana RĂILEANU Consilier Iulia ENE**